**O MECEC-u:**

Macro Euro-China Entrepreneurs Club (MECEC) osnovan je 1996. godine radi poboljšanja poslovne komunikacije između europskih i kineskih poduzetnika. Od 1998. do 2000. godine kao izvršni organizator projekta EU Asia Invest u Kini, MECEC je organizirao sudjelovanje više od 400 kineskih tvrtki na šest događaja *Euro China Business Meeting* diljem Europe. Uz iskazano povjerenje EU Ureda za suradnju, MECEC je u suradnji s gospodarskim komorama Europe uspješno organizirao 2001. i 2002. godine Euro China Business Meeting u sklopu EU Asia Invest projekta. Od 2007. godine MECEC je u suradnji s pokrajinskim vladama Kine organizirao nekoliko događaja Euro China Business Meeting – 2007., 2010., 2011., 2012. i 2013. godine.

**Euro China Business Meeting:**

Cilj je skupa Euro China Business Meeting poticanje suradnje u području investicija i trgovine između Europe i Kine. Europski poduzetnici pozvani su u Kinu na B2B sastanke koji pružaju priliku za pronalazak kineskih partnera koji imaju interes poslovati i ulagati u Europu. Usluge događanja uključuju: razvoj marketinga, logistike, nekretnina, prodajne mreže, pružanje općih informacija, pravnih i računovodstvenih te pružanje savjetodavnih usluga. U Kinu su na sudjelovanje pozvani i europski proizvođači visoke tehnologije (high-tech), trgovci i proizvođači, kao i R&D tvrtke, kako bi pronašli poslovne partnere.